พระยาเฉลิมอากาศ (สุณี สุวรรณประทีป)

พลอากาศโท พระยาเฉลิมอากาศ (สุณี สุวรรณประทีป) (26 เมษายน พ.ศ. 2430 – 14 กันยายน พ.ศ. 2498) เป็นนักบินคนแรกของประเทศไทยและเป็นผู้ให้กำเนิดกองทัพอากาศไทย

ประวัติ 
พระยาเฉลิมอากาศ มีนามเดิมว่า สุณี สุวรรณประทีป เกิดเมื่อวันที่ 26 เมษายน พ.ศ. 2430 ที่อำเภอศรีประจันต์ จังหวัดสุพรรณบุรี เข้ามาศึกษาต่อที่โรงเรียนวัดจักรวรรดิราชาวาส โรงเรียนวัดมหาพฤฒาราม และโรงเรียนสวนกุหลาบวิทยาลัย จากนั้นเข้าศึกษาต่อที่โรงเรียนนายร้อยทหารบก ได้คะแนนดีเยี่ยม จากนั้นเข้ารับราชการทหาร 

ท่านได้รับทุนไปศึกษาวิชาการบินที่ประเทศฝรั่งเศส ขณะมียศเป็น นายพันตรี หลวงศักดิ์ศัลยาวุธ  เป็นนักบินรุ่นแรก คนหนึ่งในจำนวน 3 คน ซึ่งประกอบด้วย นายร้อยเอก หลวงอาวุธสิขิกร (หลง สินศุข) (ต่อมาเป็น นาวาอากาศเอก พระยาเวหาสยานศิลปสิทธิ์) และนายร้อยโท ทิพย์ เกตุทัต (ต่อมาเป็น นาวาอากาศเอก พระยาทะยานพิฆาต) 

ท่านรับราชการเป็นนักบินในกองทัพจนมียศเป็นนายพลโท บรรดาศักดิ์เป็นพระยาเฉลิมอากาศ เมื่อ พ.ศ. 2463 เป็นผู้ริเริ่มหน่วยบินซึ่งเดิมมีเครื่องบินเพียง 8 ลำ จนพัฒนามาเป็น กรมอากาศยานทหารบก และกลายเป็นกองทัพอากาศไทย ในเวลาต่อมา

นายพลโท พระยาเฉลิมอากาศ พ้นจากหน้าที่ "เจ้ากรมอากาศยาน" เมื่อวันที่ 9 กรกฎาคม พ.ศ. 2475
ภายหลังมีการปฏิวัติสยาม พ.ศ. 2475 ซึ่งได้มีคำสั่ง "ยกเลิกชั้นนายพลในกองทัพไทย" และกลับเข้าทำหน้าที่ ผู้กำกับการบินพลเรือน เป็นนายทหารนอกราชการ ในปี พ.ศ. 2481 ภายหลังได้รับพระราชทานยศ พลอากาศโท พระยาเฉลิมอากาศ และลาออกจากราชการเมื่อ พ.ศ. 2486

นายพลโท พระยาเฉลิมอากาศ ถึงแก่อนิจกรรม เมื่อวันที่ 14 กันยายน พ.ศ. 2498 ณ โรงพยาบาลจุฬาลงกรณ์ สิริอายุ 
	
ได้รับพระราชทานบรรดาศักดิ์
 6 มกราคม พ.ศ. 2453	เป็น “หลวงศักดิ์ศัลยาวุธ”
 18 มิถุนายน พ.ศ. 2457	เป็น “พระเฉลิมอากาศ”
 7 พฤษภาคม พ.ศ. 2463	เป็น “พระยาเฉลิมอากาศ” ถือศักดินา 1500
	
ได้รับพระราชทานสัญญาบัตรยศทหาร
 สิงหาคม พ.ศ. 2446	เป็นนักเรียนนายร้อย
 มิถุนายน พ.ศ. 2448	เป็นว่าที่นายร้อยตรี
 21 กันยายน พ.ศ. 2448	เป็นนายร้อยตรี 
 11 ตุลาคม พ.ศ. 2449	เป็นนายร้อยโท 
 28 พฤษภาคม พ.ศ. 2451	เป็นนายร้อยเอก 
 3 พฤษภาคม พ.ศ. 2454	เป็นนายพันตรี 
 29 พฤษภาคม พ.ศ. 2456	เป็นนายพันโท
 23 มีนาคม พ.ศ. 2459 – เป็นนายพันเอก 
 23 เมษายน 2461 – เข้ารับพระราชทานสัญญาบัตรยศทหารบก
 7 พฤษภาคม พ.ศ. 2466	เป็นนายพลตรี 
 6 มีนาคม พ.ศ. 2473	เป็นนายพลโท 
 พ.ศ. 2475	ยกเลิกยศนายทหารชั้นนายพล ใน กองทัพบก
 1 ธันวาคม พ.ศ. 2479	เป็นนายนาวาอากาศเอก 
 11 พฤศจิกายน พ.ศ. 2493	เป็นพลอากาศโท

เครื่องราชอิสริยาภรณ์ 
พลอากาศโท  ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้

เครื่องราชอิสริยาภรณ์ไทย 

 
 (ฝ่ายหน้า)
 พ.ศ. 2462 –  เหรียญงานพระราชสงครามทวีปยุโรป

 พ.ศ. 2466 –  เหรียญชัย (ร.ช.)

เครื่องราชอิสริยาภรณ์ต่างประเทศ 
 : 
 พ.ศ. 2464 –  เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์
 : 
 พ.ศ. 2469 –  เครื่องราชอิสริยาภรณ์มงกุฎแห่งอิตาลี ชั้นที่ 3
 : 
 พ.ศ. 2470 –  เครื่องราชอิสริยาภรณ์กิตติคุณฝ่ายทหาร ชั้นที่ 3
 :
 พ.ศ. 2471 –  เครื่องราชอิสริยาภรณ์ออเรนจ์-นัสเซา ชั้นที่ 2 นายทัพ

อ้างอิง

บรรณานุกรม 
 ประวัติพระยาเฉลิมอากาศ 
 หนังสือพระราชทานเพลิงศพ "พลอากาศโท พระยาเฉลิมอากาศ" 
 ดนัย ไชยโยธา, นามานุกรมประวัติศาสตร์, โอเดียนสโตร์, 2548, ISBN 974-971-297-8

บรรดาศักดิ์ชั้นพระยา
ทหารบกชาวไทย
ทหารอากาศชาวไทย
ทหารอาสาชาวไทยในสงครามโลกครั้งที่หนึ่ง
บุคคลจากอำเภอศรีประจันต์
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเครื่องราชอิสริยาภรณ์ ย.ร.
ผู้ได้รับเครื่องราชอิสริยาภรณ์ ว.ภ.
ผู้ได้รับเหรียญ ร.ด.ม.(ศ)
ผู้ได้รับเหรียญ ร.ด.ม.(ผ)
ผู้ได้รับเหรียญจักรมาลา
ผู้ได้รับเหรียญรัตนาภรณ์ ว.ป.ร.3
ผู้ได้รับเหรียญรัตนาภรณ์ ป.ป.ร.3
ผู้ได้รับเหรียญรัตนาภรณ์ ภ.ป.ร.3
บุคคลจากโรงเรียนสวนกุหลาบวิทยาลัย